Pozdravljeni sedmarji,

Kar ne morem verjeti, da je pred nami že četrti teden.

Zelo sem bila vesela vaših odzivov –pisem, kjer sem največkrat prebrala, da pogrešate sošolce. Pa še kako vam verjamem, kajti prijatelji so v vaših letih zares pomembni. Nekateri ste mi poslali tudi fotografije in moram vam povedati, da mi je »srce kar zaigralo«, ko sem vas »videla«. Kajti tudi jaz pogrešam stik z vami.

Ampak ker je stanje kakršno že je, bomo »stisnili zobe« in nadaljevali z delom na daljavo.

V te tednu vas čaka tudi kulturni dan na daljavo. Navodila bodo na spletni strani.

1. **in 2. ura (v tednu od 6. 4. do 10. 4. 2020)**
2. V tem tednu se bomo ukvarjali z besedili, ki jih pišejo novinarji, rečemo jim publicistična besedila (ker jih napiše publicist, to je novinar). V šestem razredu smo pisali novice (se spomnite: novica odgovarja na 4 K-je: kaj, kdo, kje, kdaj), tokrat jo bomo ponovili in dodali še poročilo. Ke pa morajo novinarji pisati jezikovno pravilno, boste tudi vi, naredili še kakšno vajo iz pravopisa.
3. V zvezek za neumetnostna besedila napiši naslov PUBLICISTIČNO BESEDILO, dodaj še datum. Odpri DZ na strani 67 in prepiši zelen okvirček na vrhu o publicističnem besedilu. Nato si preberi še ostala dva zelena okvirčka in za vsakega naredi miselni vzorec (ključne besede naj bodo predvsem vprašalnice).
4. Nato rešuj naloge na straneh 67, 68, 69/1,2a-l.
5. Pred nalogo 70/2.m bomo ponovili še lastna imena. Spodnjega ne prepisuješ v zvezek, ampak samo ponoviš.
* V ČEM SE RAZLIKUJEJO SPODAJ NAŠTETE BESEDE?

delavec, Tone, Soča, gora, pastirci, film

V zapisu z veliko oz. malo začetnico. Z malo začetnico so zapisana OBČNA imena, z veliko pa LASTNA imena.

* OBČNA IMENA

So splošna poimenovanja za vrste bitij (človek), živali (orel), stvari (nalivnik), snovi (moka) in pojmov (sreča). Pišemo jih z MALO ZAČETNICO.

* LASTNA IMENA

So natančnejša poimenovanja bitij in živali, zemljepisnih in stvarnih danosti kot npr. Janez (ime), Kekec (pašteta), Pastirci (knjiga), Alpina (podjetje) … Pišemo jih z VELIKO ZAČETNICO.

DELITEV LASTNIH IMEN

1. osebna lastna imena (Marija, Rudi, Krpan)
2. zemljepisna lastna imena (Kočevje, Soča Triglav)
3. stvarna lastna imena (knjiga)Pod svobodnim soncem, (podjetje) Mercator, (testenine) Barilla.

Sedaj ko si ponovil lastna imena, reši še nalogo 70/2.m. rešitve preveri, saj veš kje. Nato tvori še novico, kot to zahteva naloga 3 na strani 70.